ไม่พบเขม่าดินระเบิด ทาวน์เฮาส์ปากเกร็ดบึม เก็บหลักฐานส่งตรวจหาสาเหตุ
ตำรวจไม่ฟันธง สาเหตุทาวน์เฮาส์ 2 ชั้น ย่านปากเกร็ดระเบิด เผย ชุด EOD เข้าตรวจสอบไม่พบคราบเขม่าดินระเบิด พร้อมเก็บเศษวัสดุเหล็กโลหะที่ถูกแรงอัดส่งตรวจ สันนิษฐานเบื้องต้น อาจเกิดจากก๊าซในบ่อเกรอะ ถูกแรงดัน จนระเบิดออกมา,จากกรณีมีเหตุระเบิดเกิดขึ้น ที่ทาวน์เฮาส์ 2 ชั้น เลขที่ 58/23 หมู่ 4 ต.บางตลาด อ.ปากเกร็ด จ.นนทบุรี ภายในซอยแจ้งวัฒนะ 38 ถนนแจ้งวัฒนะ เมื่อช่วงเวลา ตี 4 ของคืนวันที่ 29 ก.ย. ที่ผ่านมา เป็นเหตุให้หลังคาบ้านพังถล่มลงมา แต่โชคดีไม่มีผู้บาดเจ็บและเสียชีวิต หลังเกิดเหตุทางเจ้าหน้าที่ตำรวจ สภ.ปากเกร็ดได้ประสานเจ้าหน้าที่อีโอดีเข้าตรวจสอบ เบื้องต้นไม่พบชิ้นส่วนของอุปกรณ์ที่คาดว่าเป็นระเบิด จึงยังไม่สามารถระบุได้ว่าเหตุการณ์ที่เกิดขึ้นนี้ จะเกิดจากวัตถุระเบิด หรือวัตถุอื่นๆ ที่อาจจะทำให้เกิดระเบิดได้ ต่อมาผู้สื่อข่าวได้เดินทางไปบ้านหลังเกิดเหตุอีกครั้งเพื่อพูดคุยกับคนที่อยู่ในเหตุการณ์เพิ่มเติม,น.ส.ชนิดา ปฏิสังข์ อายุ 19 ปี เปิดเผยว่า เมื่อเช้ามืดขณะที่ตนนอนอยู่บนห้องนอนชั้น 2 ได้ยินเสียงดังคล้ายระเบิดที่ชั้นล่างของบ้านจนตัวบ้านสั่นไหว จึงได้ลุกขึ้นมาดูก็พบว่าหลังคาบ้านและฝ้าเพดานร่วงตกลงมา ขณะที่บันไดทางขึ้น-ลงบ้านพังเสียหาย โชคดีที่คนที่พักอาศัยอยู่ในบ้านทั้งหมด 6 คน ไม่ได้รับบาดเจ็บหรือเสียชีวิต มีเพียงนายชายเล็ก ผดุงชัชวาล อายุ 54 ปี ถูกกระเบื้องกระเด็นโดนที่ใบหน้าได้รับบาดเจ็บเล็กน้อย,พล.ต.ต.สำราญ ยินดีอารมณ์ ผบก.จ.นนทบุรี เปิดเผยว่า เบื้องต้นเจ้าหน้าที่ อีโอดี (EOD) ได้เข้าตรวจสอบแล้วแต่ไม่พบว่าเป็นการระเบิดจากวัตถุระเบิด เนื่องจากตรวจไม่พบคราบเขม่าดินระเบิด หรือชิ้นส่วนระเบิด ทางเจ้าหน้าที่ได้เก็บเศษวัสดุเหล็กโลหะที่ถูกแรงอัดส่งตรวจพิสูจน์ ทั้งนี้ พบสารวัตถุที่ใช้ในการเชื่อมเหล็กจำนวนหนึ่งส่งตรวจด้วย ผลตรวจออกถึงจะทราบสาเหตุที่แท้จริงอีกครั้ง,ผมคิดว่าไม่ได้เกิดจากแก๊สหุงต้มระเบิด เพราะแก๊สหุงต้มก็อยู่ในสภาพปกติดี อีกสาเหตุหนึ่งที่น่าจะเป็นไปได้คือ บ่อเกรอะภายในห้องน้ำ ซึ่งไม่มีท่อระบายอากาศ ถูกใช้สะสมมายาวนาน จึงน่าจะมีความเป็นไปได้อีกเช่นกันว่า แรงกดดันของก๊าซภายในบ่อเกรอะเป็นสาเหตุให้มันระเบิดขึ้นมา ทั้งนี้ สอบถามผู้อาศัยในบ้านหลังเกิดเหตุ ทุกคนพูดเป็นเสียงเดียวกันว่า ขณะที่ตัวบ้านเกิดการระเบิดไม่มีเปลวไฟหรือแสงไฟใดๆ เกิดขึ้น อีกทั้งไม่มีใครได้รับบาดเจ็บสาหัสหรือเสียชีวิต ทางเจ้าหน้าที่จึงต้องตรวจพิสูจน์ให้ชัดเจนอีกครั้ง ก่อนจะสรุปได้ว่าระเบิดในครั้งนี้เกิดจากสาเหตุใด พล.ต.ต.สำราญ กล่าว
ตำรวจไม่ฟันธง สาเหตุทาวน์เฮาส์ 2 ชั้น ย่านปากเกร็ดระเบิด เผย ชุด EOD เข้าตรวจสอบไม่พบคราบเขม่าดินระเบิด พร้อมเก็บเศษวัสดุเหล็กโลหะที่ถูกแรงอัดส่งตรวจด้วย สันนิษฐานเบื้องต้น อาจเกิดจากก๊าซในบ่อเกรอะถูกแรงกดดันระเบิดออก
ระเบิดทาวน์เฮาส์ปากเกร็ด,บ้านปากเกร็ดระเบิด,ระเบิดทาวน์เฮ้าส์,ระเบิดปากเกร็ด,หลังคาถล่ม,วัตถุระเบิด,เจ้าหน้าที่EOD,แก๊สหุงต้มระเบิด,บ่อเกรอะ,ก๊าซบ่อเกรอะ,ข่าว,ข่าวทั่วไทย,ไทยรัฐออนไลน์